recursal/SuperWikiNEXT-32B huggingface dataset:
**லங்கர்** (ஆங்கில மொழி: *Langar* பஞ்சாபி: ਲੰਗਰ, இந்தி: लंगर), சீக்கிய சமய வழிபாட்டுத் தலமான குருத்துவாராக்களில் வழிபட வருபவர்களுக்கு சாதி, சமய வேறுபாடுன்றி இலவசமாக சைவ மற்றும் நனிசைவ உணவு வழங்கும் சமையல் கூடமாகும். லங்கரில் உணவு தயாரிக்கவும், பக்தர்களுக்கு உணவு பரிமாறவும், நீர் வழங்கவும் தன்னார்வ சீக்கிய ஆண், பெண் தொண்டர்கள் முன் வருகின்றனர்.

தீபாவளியின் போது மட்டும், அமிர்தசரசில் உள்ள ஹர்மந்திர் சாகிப் குருத்துவாராவின் லங்கரில் மட்டும் அசைவ உணவு பக்தர்களுக்குப் பிரசாதமாக பரிமாறப்படுகிறது. உலகம் முழுவதும் சீக்கியர்கள் வாழும் பகுதிகளில் உள்ள குருத்துவாராக்களில் லங்கர் கட்டாயம் இடம் பெற்றிருக்கும்.

சீக்கிய பண்டிகை நாட்களில் குருத்துவராக்களில் கூட்டம் கூடுவதால், திறந்த வெளி லங்கர்கள் அமைக்கப்படுகிறது.

வரலாறு
------

சாதி, சமய, இனம், மொழி, சமுக வேறுபாடுகளைக் களையும் பொருட்டு, சீக்கிய சமயத்தின் நிறுவனரான குருநானக் லங்கர் எனும் *பொதுச் சமயலறை* அல்லது சமபந்தி விருந்து எனும் திட்டத்தை சீக்கிய சமயத்தில் கொண்டு வந்தார். பின்னர் மூன்றாம் சீக்கிய **குரு அமர்தாஸ்** **லங்கர்** திட்டத்தை அனைத்து குருத்துவராக்களில் கொண்டு வந்தார்.

படக்காட்சியகம்
--------------

* ஸ்பெயின் நாட்டு குருத்துவாராவில் லங்கர் சேவை, ஆண்டு 2004ஸ்பெயின் நாட்டு குருத்துவாராவில் லங்கர் சேவை, ஆண்டு 2004
* கேஷ்கர் சாகிப் குருத்துவாராவின் லங்கர்கேஷ்கர் சாகிப் குருத்துவாராவின் லங்கர்
* ஹர்மந்திர் சாகிப் லங்கரில் உணவு தயாரிப்பில் பெண்கள்ஹர்மந்திர் சாகிப் லங்கரில் உணவு தயாரிப்பில் பெண்கள்
* பொற்கோயிலின் லங்கரில் உள்ள உணவுத் தட்டுகள்பொற்கோயிலின் லங்கரில் உள்ள உணவுத் தட்டுகள்
* அமிர்தசரஸ், பொற்கோயிலின் லங்கர் (சமயலறை கூடம்)அமிர்தசரஸ், பொற்கோயிலின் லங்கர் (சமயலறை கூடம்)

மேற்கோள்கள்
-----------

1. ↑  In Pictures: Kitchen that feeds 100,000 daily
2. ↑  Guru Granth Sahib pg. 282
3. ↑

வெளி இணைப்புகள்
---------------

விக்கிமீடியா பொதுவகத்தில்,  
 ***லங்கர் (சீக்கியம்)***   
என்பதின் ஊடகங்கள் உள்ளன. 

* லங்கர் புகைப்படங்கள்
* Langarwali Daal Recipe பரணிடப்பட்டது 2016-05-29 at the வந்தவழி இயந்திரம்
* Holy Kitchens - Documentary on Langars பரணிடப்பட்டது 2012-06-19 at the வந்தவழி இயந்திரம்
ஓய்வாக இருக்கும் ஒரு லடாக் ஸ்கவுட் வீரர், லே, 2010
**லடாக் ஸ்கவுட்ஸ்** (**Ladakh Scouts**) இந்தியப் பாதுகாப்புப் படைப் பிரிவுகளில் ஒன்றான இந்தியத் தரைப்படையின் பல பிரிவுகளில் ஒன்றாகும். உலகின் மிக உயரமான இமயமலைப் பகுதிகளில் உண்மையான எல்லைக் கட்டுப்பாட்டு பகுதிகளில் உள்ள சியாச்சின், கார்கில் போன்ற பனிபடர்ந்த உயரமான மலைகளில் லடாக் ஸ்கவுட்ஸ் வீரர்கள் போரிடுவதற்கு சிறப்புப் பயிற்சி பெற்றிருப்பதால், இவ்வீரர்களை *பனி வீரர்கள்* அல்லது *பனிச்சிறுத்தைகள்* என்றும் அழைப்பர். லடாக் ஸ்கவுட்ஸ் ரெஜிமெண்டின் வீரர்களில் குறிப்பிடத்தக்கவரள் லடாக் மற்றும் திபெத்திய இளைஞர்கள் ஆவார். லடாக் ஸ்கவுட்ஸ் வீரர்களின் முதன்மைப் பணி, சியாச்சின், லடாக், கார்கில் போன்ற இந்தியாவின் வடக்கு எல்லைகளை எதிரிகளிடமிருந்து காப்பதாகும். 

ஜம்மு காஷ்மீரில் தீவிரவாத நடவடக்கைகளை அடக்குவதற்கு, 1963-இல் லடாக் ஸ்கவுட்ஸ் பட்டாலியன்கள் நிறுவப்பட்டது. பின்னர் 2000-இல் லடாக் ஸ்கவுட்ஸ், இந்திய இராணுவத்தின் ரெஜிமெண்ட் தகுதி பெற்றது. லடாக் ஸ்கவுட்ஸ் ரெஜிமெண்ட் 5 பட்டாலியன்கள் கொண்டது. லடாக் ஸ்கவுட்ஸ் ரெஜிமெண்டின் தலைமையிடம் லே நகரம் ஆகும்.

கலந்து கொண்ட போர்கள்
--------------------

லடாக் ஸ்கவுட்ஸ் வீரர்கள் இந்திய-பாகிஸ்தான் போர், 1965, 1971 இந்தியா-பாக்கிஸ்தான் போர் மற்றும் ஏப்ரல் 1984-இல் பாகிஸ்தானிடமிருந்து சியாச்சின் பகுதியை கைப்பற்றிய மேகதூத் நடவடிக்கைகளில் கலந்து கொண்டனர். மேலும் 1999-இல் கார்கில் போரிலும் கலந்து கொண்டனர். 

2018ஆம் ஆண்டில் குடியரசு நாள் விழாவில் லடாக் ஸ்கவுட்ஸ் வீரர்களின் அணிவகுப்பு
21 ஆகஸ்டு 2017 அன்று லே நகரத்தில் லடாக் ஸ்கவுட்டின் 5 பட்டாலியன்களுக்கு, இந்தியக் குடியரசு தலைவர் இராம்நாத் கோவிந்து சிறப்புக் கொடிகள் வழங்கும் காட்சி

மகா வீர் சக்கரம் விருது பெற்றவர்கள்
-----------------------------------

* கர்ணல் சோனம் வாஞ்சுக்
* கர்ணல் சேவாங் சின்சென்

இதனையும் காண்க
--------------

* அருணாச்சல் ஸ்கவுட்ஸ்

மேற்கோள்கள்
-----------

1. ↑  "Ladakh Scouts". GlobalSecurity.org.
2. ↑  "Operation Meghdoot". Indian Army.
3. ↑  "Maj Sonam Wangchuk". Indian Army.
4. ↑  "Major Sonam Wangchuk". Indian Army. .

வெளி இணைப்புகள்
---------------

* Ladakh Scouts on Ladakh Warriors
* Ladakh Warriors: The Sons of the Soil launched by discovery+
* Ladakh Scouts, Indian Army's regiment which acts as eyes and ears at LAC
* More Notes
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**புறப்பொருள் வெண்பாமாலை/உழிஞைப் படலம்** |

பகைவர் நாட்டின் மீது படையோடு சென்று மதிலை வளைத்துப் போரிடுவது **உழிஞைத் திணை**யாகும். இவ்வாறு போரிடும் வீரர்கள் உழிஞைக் கொடியாலான மாலையைச் சூடிக்கொண்டு போரிடுவர்.  
 பகைவன் ஒளிந்த அரணத்தைக் கைப்பற்ற எண்ணிய மன்னன் அம்மதிலை வளைப்பான். இவ்வாறு வளைக்குங்கால் குடை, வாள் ஆகியவற்றில் ஒன்றைப் புற வீடு விடுதலும், மதிலின் புறத்தே சென்று தங்குதலும், தோற்படை பெருக்கம் பேசுதலும், காவற்காட்டைக் கடத்தலும், கிடங்கில் போரிடுதலும், மதில்மீது ஏணி சார்த்திப் போரிடுதலும் நடைபெறும். பின்னர் மதிலின் உள்ளே குதித்து அகத்தோரை வென்று அரணம் கைப்பற்றப்படும்.   

மதிலை அழித்துக் கழுதை ஏர் கொண்டு உழுது **காவடி** விதைத்தலும் (***வரகு, எள், கொள்ளு முதலியன*** விதைத்தல்) , வாளைக்கழுவுதலும், முடிசூடிக் கொள்வதும் நடைபெறும். அகத்தோன் நிறையளிக்க அதனைப் பெற்று மதிலை அழிக்காமல் திரும்புவதும் உண்டு. ஒரு மதிலை அழித்தவுடன் மற்ற மதிலகத்துள்ளோரும் தத்தம் முரண் அவிதலும் உண்டு. இதுவே உழிஞைத் திணைஆகும்.

>   
> 
> 
> 
> வெட்சி நிரை கவர்தல்; மீட்டல் கரந்தையாம்  
> 
> வட்கார் மேல் செல்வது வஞ்சி ; உட்காது  
> 
> எதிர்ஊன்றல் காஞ்சி ; எயில்காத்தல் நொச்சி  
> 
> **அது வளைத்தல் ஆகும் உழிஞை** - அதிரப்  
> 
> பொருவது தும்பையாம் ; போர்க்களத்து மிக்கோர்  
> 
> செரு வென்றது வாகையாம்
>   
> 
> 
> 
> 

புறசெய்திகளைகன் செய்திகளைக் கூறும் இந்தப் பழம்பாடல் மூலம் இத்திணையை அழகாக விளக்கலாம்.

| * பா
* உ
* தொ
புறத்திணைகள் |
| --- |
| வெட்சி
கரந்தை
வஞ்சி
காஞ்சி
நொச்சி
உழிஞை
தும்பை
வாகை
பாடாண்
பொதுவியல் |
**சாந்தி திரையரங்கம்** தமிழ்நாட்டின் தலைநகரான சென்னை அண்ணா சாலையில், அண்ணா சிலைக்கு அருகில் சிவாஜி கணேசன், தன் மகள் *சாந்தி*யின் பெயரால் நிறுவியதாகும். இத்திரையரங்கு, அன்றைய சென்னை மாகாண முதலமைச்சர் காமராசரால் 1961-ஆம் ஆண்டு ஜனவரி 12-ஆம் தேதி திறந்து வைக்கப்பட்டது. குளிர்சாதன வசதியுடன் சென்னையில் தொடங்கப்பட்ட முதல் திரையரங்கம் சாந்தி திரையரங்கம்.

சாந்தி திரையரங்கம் சென்னை மாநகரின் ஒரு அடையாளக் குறியாக விளங்கியது. இத்திரையரங்கில் முதலில் 1961 மார்ச் மாதம் 16 ஆம் தேதி திரையிடப்பட்ட திரைப்படம், ஏ. பீம்சிங் இயக்கத்தில், சிவாஜி கணேசன் நடித்து வெளியான பாவ மன்னிப்பு ஆகும். பின்னர், சிவாஜி கணேசன் இந்த திரையரங்கத்தை வாங்கினார். ரஜினிகாந்த் நடித்த மன்னன் திரைப்படம் சாந்தி திரையரங்கில் தொடர்ந்து 888 நாட்கள் திரையிடப்பட்டு வரலாறு படைத்தது. மே 2005-ஆம் ஆண்டு சாந்தி திரையரங்கம் புதுப்பிக்கப்பட்டு சாந்தி மற்றும் சாய்சாந்தி என இரண்டு திரையரங்குகளாக மாற்றப்பட்டது. மறுசீரமைப்பு பணிகள் நடைபெற்ற சாந்தி திரையரங்கத்தை ரஜினிகாந்த் 2005 ஆம் ஆண்டு ஏப்ரல் மாதம் 13 ஆம் தேதி திறந்து வைத்தார். இத்திரையரங்கில் சிவாஜி புரொடக்சன்ஸ் தயாரித்து, ரஜினிகாந்த் நடித்த சந்திரமுகி திரைப்படம் 800 நாட்களுக்கும் மேல் ஓடி சாதனை படைத்தது.

மாற்றம்
-------

16 மே 2016-அன்று 53 ஆண்டு காலம் திரையரங்கமாக இருந்த கட்டிடம் சாந்தி திரையரங்கை இடித்து பல்நோக்கு வணிக வளாகமாக மாற்றுவதற்காக, சாந்தி மற்றும் சாய்சாந்தி திரையரங்கங்கள் மூடப்பட்டது.
 இங்கு ஒரு வர்த்தகக் கட்டிடம் உருவாக்கப்படும் என அறிவிக்கப்பட்டது.

மேற்கோள்கள்
-----------

1. ↑  "திரையரங்கத்தின் வரலாறு". 2014-09-15 அன்று மூலம் பரணிடப்பட்டது. 2014-02-15 அன்று பார்க்கப்பட்டது.
2. ↑  "மூடப்பட்டது திரையரங்கம்... 'சாந்தி'யை தொலைத்த சிவாஜி ரசிகர்கள்!". 2016-05-21 அன்று மூலம் பரணிடப்பட்டது. 2016-05-17 அன்று பார்க்கப்பட்டது.
3. ↑  Shanti theatre goes the multiplex way too

﻿

* சென்னை வலைவாசல்
**வட்சன் சக்கரவர்த்தி** ஒரு இந்திய திரைப்பட நடிகர் ஆவார். இவர் தமிழ் மொழி திரைப்படங்களில் தோன்றினார். *எங்கேயும் எப்போதும்* (2011) மற்றும் *தற்காப்பு* (2016) உள்ளிட்ட படங்களில் தோன்றினார்.

தொழில்
------

ஏ.ஆர்.முருகதாஸின் தயாரிப்பில் *எங்கேயும் எப்போதும்* (2011) வேலை செய்வதற்கு முன்பு *அரிது அரிது* (2010) திரைப்படத்தின் மூலம் நடிகராக அறிமுகமானார். எங்கேயும் எப்போதும் திரைப்படத்தில் சக பெண் பயணியை காதலிக்கும் பஸ் பயணியாக நடித்திருந்தார். பேருந்தில் மலரும் காதலராக நடித்து அனைவரது கவனத்தையும் பெற்றார். 

அவர் பின்னர் ராசு *மதுரவனின் பாண்டி ஒலிப்பெருக்கி நிலையம்* (2012) மற்றும் மற்றொரு முருகதாஸ் தயாரிப்பான *வத்திக்குச்சி* (2013) ஆகியவற்றில் தோன்றினார், அங்கு அவர் எதிர்மறையான பாத்திரத்தை சித்தரித்தார். ஆர்.கே.கலைமணியின் *ஆப்பிள் பெண்ணே* (2013) படத்தில் அவர் தனது முதல் முக்கிய வேடத்தில் நடித்தார், அங்கு அவர் நடிகைகள் ஈஸ்வர்யா மேனன் மற்றும் ரோஜாவுடன் பணியாற்றினார்.  படம் குறைந்த முக்கிய வெளியீட்டை கொண்டிருந்தது மற்றும் விமர்சகர்களிடமிருந்து எதிர்மறையான விமர்சனங்களைப் பெற்றது.   2013 ஆம் ஆண்டின் நடுப்பகுதியில், அவர் நடிகர் விஜய்க்கு அர்ப்பணிக்கப்பட்ட "தளபதி கீதம்" என்ற ஒற்றை பாடலிலும் பணியாற்றினார்.   

2014 மற்றும் 2015 முழுவதும் டெங்கு காய்ச்சலால் பாதிக்கப்பட்ட வட்சன் திரைப்படங்களை நடிக்கவில்லை. *அவர் ரவியின் தற்காப்பு* (2016) திரைப்படம் மூலம் மீண்டும் வந்தார். அத்திரைப்படத்தில் அவர் சக்தி வாசுதேவன் மற்றும் சமுத்திரக்கனி ஆகியோருடன் தோன்றினார்.   2019 ஆம் ஆண்டு கைதி, களவு, சித்திரம் பேசுதடி 2 ஆகிய திரைப்படங்களில் நடித்திருந்தார்.

திரைப்படவியல்
-------------

| ஆண்டு | திரைப்படம் | பங்கு | குறிப்புகள் |
| --- | --- | --- | --- |
| 2010 | *அரிது அரிது* |  |  |
| 2011 | *எங்கேயும் எப்போதும்* | ரமேஷ் |  |
| 2012 | *பாண்டி ஒலிப்பெருக்கி நிலையம்* | சிலுவா |  |
| 2013 | *வத்திக்குச்சி* | பிரவீன் |  |
| 2013 | *ஆப்பிள் பெண்ணே* | ஜேம்ஸ் |  |
| 2016 | *தற்காப்பு* | வினோ |  |
| 2016 | *சென்னை 600028 II: இரண்டாவது இன்னிங்ஸ்* | சீனு |  |
| 2017 | *டிக்கெட்* | கிரேக் |  |
| 2019 | *களவு* | ஸ்டீபன் |  |
| 2019 | *சித்திரம் பேசுதடி 2* |  |  |
| 2019 | *கைதி* | கல்லூரி மாணவர் |  |
| 2019 | *அர்ஜுன் சுராவரம்* |  | தெலுங்கு படம் |

குறிப்புகள்
-----------

1. ↑  "Reaching Heights - Vatsan Chakravarthy". *Only Kollywood*. 19 August 2012.
2. ↑  "Ilayathalapathy's biggest fan now plays solo hero". *The New Indian Express*.
3. ↑
4. ↑  "காப்பகப்படுத்தப்பட்ட நகல்". 2014-10-15 அன்று மூலம் பரணிடப்பட்டது. 2021-09-21 அன்று பார்க்கப்பட்டது.
5. ↑  "Vazhkha oru Vattam da" - Vijay to his die-hard fan, Ilayathalapathy Vijay, vatsan". *www.behindwoods.com*.
6. ↑  "Vijay mentors Vatsan - Times of India". *The Times of India*.
7. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2021-09-21 அன்று பார்க்கப்பட்டது.
8. ↑  "காப்பகப்படுத்தப்பட்ட நகல்". 2016-01-27 அன்று மூலம் பரணிடப்பட்டது. 2021-09-21 அன்று பார்க்கப்பட்டது.
9. ↑  ""I had a good experience working with Samuthirakani," says Vatsan". *Only Kollywood*. 6 September 2015.
1972 ஆம் ஆண்டில் இலங்கையின் முக்கிய தமிழ்க் கட்சிகளான தமிழரசுக் கட்சி, தமிழ்க் காங்கிரஸ், இலங்கைத் தொழிலாளர் காங்கிரஸ் என்பவை சேர்ந்து தமிழர் கூட்டணி என்னும் கூட்டமைப்பை உருவாக்கின. மேற்படி கட்சிகளின் தலைவர்களாக இருந்த எஸ். ஜே. வி. செல்வநாயகம், ஜீ. ஜீ. பொன்னம்பலம், சௌ. தொண்டமான் ஆகியோர் கூட்டுத் தலைவர்களாக நியமிக்கப்பட்டனர்.

1976 ல் இவ்வமைப்பு **தமிழர் விடுதலைக் கூட்டணி** (சிங்களம்: ද්රවිඩ එක්සත් විමුක්ති පෙරමුණ ஆங்கிலம்: Tamil United Liberation Front) எனப் பெயர் மாற்றம் பெற்றதுடன், வட்டுக்கோட்டையில் நடந்த அதன் மாநாட்டில், "வட்டுக்கோட்டைத் தீர்மானம்" என்று பரவலாக அறியப்படும் தீர்மானத்தையும் நிறைவேற்றியது. இத் தீர்மானம் இலங்கையில் தமிழ்த் தேசத்தின் இருப்பைப் பாதுகாத்துக் கொள்வதற்காக, சுயநிர்ணய உரிமையின் அடிப்படையில், சுதந்திர, இறைமையுள்ள, மதச் சார்பற்ற, சோசலிசத் தமிழீழ நாட்டை மீள்விக்க வேண்டுமெனப் பிரகடனம் செய்தது.

1977 ஆம் ஆண்டில் நடைபெற்ற பொதுத் தேர்தலில், சுதந்திரத் தமிழீழக் கொள்கைக்கு மக்கள் ஆணை கோரிப் போட்டியிட்ட **தமிழர் விடுதலைக் கூட்டணி** பெரும் வெற்றி பெற்று, இலங்கைப் பாராளுமன்றத்தில் பிரதான எதிர்க் கட்சியாக அமரும் வாய்ப்பைப் பெற்றது. கூட்டணித் தலைவர் அப்பாப்பிள்ளை அமிர்தலிங்கம் எதிர்க்கட்சித் தலைவரானார்.

70 களின் ஆரம்பத்திலிருந்தே சிறு சிறு குழுக்களாக இயங்கிவந்த தீவிரவாத இளைஞர்கள், படிப்படியாகப் பலம் பெற்றுவந்தார்கள். அதனால் 1983க்குப் பின்னர் தமிழர் அரசியலில் தமிழர் விடுதலைக்கூட்டணியின் முக்கியத்துவம் குறையத் தொடங்கியது.
கீழே பட்டியலிடப்பட்டிருக்கும் நாடுகளின் இயற்கையின் சிறப்பியல்பையும் சுற்றச்சுழலின் அமைவிடத்தையும் கொண்டு அவை சிறப்புப் பெயர்களால் அழைக்கப்படுகின்றன.

அழியா அதிகாலை அமைதி நாடு - கொரியா.

ஏழுமலைகளின் நகரம் - ரோமாபுரி

ஆயிரம் ஏரிகள் நாடு - பின்லாந்து

இருண்ட கண்டம் - ஆபிரிக்கா

இந்தியாவின் (மேற்கு) நுழைவாயில் - மும்பை துறைமுகம்]]

உலகத்தின் கூரை - பாமிர்

உலகத்தின் தடுக்கப்பட்ட இடம் ; - திபெத்

உலகின் சக்கரை கிண்ணம் - கியுபா

ஐரோப்பாவின் விளையாட்டு மைதானம் - சுவிட்சர்லாந்து

ஐரோப்பாவின் காப்பகம் - பெல்ஜியம்

ஐரோப்பாவின் நோயாளி - துருக்கி

ஐரோப்பாவின் போர்களம் - பெல்ஜியம்

ஐரோப்பாவின் கோழிக்கூடு - நெதர்லாந்து

கனவுக் கோபுர நகரம் - ஐக்ஸ்போட் (இங்கிலாந்து)

நள்ளிரவு சூரிய உதய நாடு - நோர்வே

புன்னகை நாடு - தாய்லாந்து

மரகத் தீவு - அயர்லாந்து

தங்கப்போர்வை நாடு - அவுஸ்ரேலியா

சூரியன் உதிக்கும் நாடு - ஜப்பான்

நைல் நதியின் கொடை - எகிப்து

பொற்கோபுர நாடு - மியான்மர்

பொற்கதவு நகரம் - சான் பிரான்சிஸ்கோ, கலிபோர்னியா, (ஐக்கிய அமெரிக்கா)

பொற்கோவில் நகரம் - அமிர்தசரஸ், (இந்தியா)

உப்பு நகரம் - வெனிக்ஸ்சா, (போர்த்துக்கல்)

மேற்கோள்கள்
-----------
**மாத்ரிக பிரசாத் கொய்ராலா** (**Matrika Prasad Koirala**) (நேபாளி: मातृका प्रसाद कोइराला About this soundListen (உதவி·தகவல்); (1 சனவரி 1912 – 11 செப்டம்பர் 1997) இரண்டு முறை நேபாள நாட்டின் பிரதம அமைச்சராக பதவி வகித்தவர்.

தனி நபர் வாழ்க்கை
-----------------

கிருஷ்ண பிரசாத் கொய்ராலா - மோகனகுமாரி இணையருக்கு 1912ல் வாரணாசியில் பிறந்தவர். இவரது உடன்பிறப்புகளான விஸ்வேஷ்வர பிரசாத் கொய்ராலா மற்றும் கிரிஜா பிரசாத் கொய்ராலா, நேபாளத்தின் பிரதம அமைச்சர்களாக இருந்தவர்கள். இவரது மூன்றாவது உடன்பிறப்பான தாரினி பிரசாத் கொய்ராலா ஊடகவியளராக பணியாற்றியவர்.

அரசியல் பணி
-----------

நேபாள இராச்சியத்திலிருந்து, பிரித்தானிய இந்தியாவிற்கு நாடு கடத்தப்பட்ட தன் தந்தையுடன், மாத்திரிக பிரசாத் கொய்ராலா, தன் தம்பியர்களுடன் இந்திய விடுதலை இயக்கத்தில் பங்கெடுத்து 1930களில் மூன்று மாதம் சிறை சென்றவர். வெள்ளையனே வெளியேறு இயக்கத்தின் போது, பீகார் மாகாணத்தின் மூத்த காங்கிரஸ் தலைவர்கள் சிறையில் இருந்ததால், மாத்திரிக பிரசாத் கொய்ராலா, பிகார் மாநில காங்கிரஸ் கட்சியின் தலைவராக, டாக்டர் இராஜேந்திர பிரசாத்தால் நியமிக்கப்பட்டார்.

பின்னர் நேபாள இராச்சியத்திற்கு சென்று, ராணா வம்ச பிரதம அமைச்சர்களுக்கு எதிராக, தங்க பிரசாத் ஆச்சாரியா தலைமையில் போராட்டங்களில் பங்கெடுத்தார். ஏப்ரல் 1950ல் மாத்திரிக பிரசாத் கொய்ராலா நேபாளி காங்கிரஸ் கட்சியின் முதல் தலைவரானார். 1951ல் நேபாள இராச்சியத்தில் ராணா வம்ச பரம்பரை பிரதமர் ஆட்சி முடிவுக்கு வந்த போது, 
மாத்திரிக பிரசாத் கொய்ராலா, நேபாள காங்கிரஸ் கட்சியின் முதல் பிரதம அமைச்சராக 
16 நவம்பர் 1951 முதல் 14 ஆகஸ்டு 1952 முடிய பதவி வகித்தார்.

1952ல் மாத்திரிக பிரசாத் கொய்ராலா நேபாள அரசியலமைப்புச் சட்டத்திற்கு எதிராக செயல்பட்டார் எனக் குற்றம் சாட்டபப்ட்டு நேபாள காங்கிரஸ் கட்சியிலிருந்து விலக்கி வைக்கப்பட்டார்.

பின்னர் நேபாள பிரஜா கட்சியின் சார்பாக, 15 சூன் 1953 முதல் 14 ஏப்ரல் 1955 முடிய, மாத்திரிக பிரசாத் கொய்ராலா இரண்டாம் முறையாக பிரதம அமைச்சர் பதவி வகித்தார்.

மாத்திரிக பிரசாத் கொய்லாரா, ஐக்கிய நாடுகள் அவையில் நேபாளத்தின் பிரதிநிதியாகவும், 1961 - 1964 முடிய ஐக்கிய அமெரிக்காவில் நேபாளத் தூதுவராகவும் பணியாற்றினார்.

இதனையும் காண்க
--------------

* நேபாள பிரதம அமைச்சர்கள்
* நேபாள புரட்சி, 1951

மேற்கோள்கள்
-----------

1. ↑  Nepal: Former prime minister dies
2. ↑  worldstatesmen.org
3. ↑  Uhash, Rupesh. "Bisheshwor Prasad Koirala". *Spiny Babbler*. 11 November 2013 அன்று மூலம் பரணிடப்பட்டது. 27 December 2013 அன்று பார்க்கப்பட்டது.
4. ↑  Nepali Congress:An introductionபரணிடப்பட்டது 8 பெப்ரவரி 2011 at the வந்தவழி இயந்திரம்
5. ↑  "Nepali Congress". *Important Landmarks*. Nepali Congress. 26 December 2013 அன்று பார்க்கப்பட்டது.
6. ↑  "Frist Lions Club in Nepal". *Lions Clubs International District 325 A1 Nepal*. Lions Club. 10 மே 2013 அன்று மூலம் பரணிடப்பட்டது. 27 December 2013 அன்று பார்க்கப்பட்டது. "He was nominated as a permanent representative of United Nations Organization and was appointed as Nepal’s Ambassador to United States of America from 1961-64"
முதனிலை யோமொன் மட்பாண்டம் கிமு 10000-8000
நடு யோமொன் கால மட்பாண்டம் கிமு 5000-4000
யோமொன் மட்கலம் கிமு 3000-2000
**யோமொன் மட்பாண்டம்** (縄文式土器 Jōmon-shiki Doki?) என்பது, சப்பானின் யோமொன் காலத்தில் செய்யப்பட்ட ஒருவகைப் பண்டைக்கால மட்பாண்டம் ஆகும். யோமொன் என்னும் சொல் (縄文)சப்பானிய மொழியில் "கயிற்றுக் கோலம்" எனப் பொருள்படும். இது மட்பாண்டம் செய்யும்போது கயிற்றை அழுத்தி அலங்காரம் செய்யப்படுவதைக் குறிக்கிறது. பண்டைய சப்பானின் யோமொன் காலத்தில் செய்யப்பட்ட இத்தகைய மட்கலங்களே சப்பானின் மிகப் பழைய மட்கலங்கள் எனப் பொதுவாகக் கருதப்படுகின்றது.

காலம்
-----

தற்காலக் கியூசுவின் வடமேற்குக் கரையோரத்தில் உள்ள குகை ஒன்றில் கண்டெடுக்கப்பட்ட மட்பாண்டத் துண்டுகள் கிமு 12,700 காலப்பகுதியைச் சேர்ந்தவை என கதிர்வீச்சுக் காலக்கணிப்பு முறைமூலம் கண்டறியப்பட்டுள்ளது. யோமொன் மட்பாண்டங்கள் இதற்கும் முந்திய காலத்தைச் சேர்ந்தவை எனப் பல ஆய்வாளர்கள் கருதுகின்றனர். பல்வேறுபட்ட நுட்பங்களின் துணையுடன் செய்யப்பட்ட காலக் கணிப்புக்கள் வேறுபட்ட காலங்களைக் காட்டுவதால், இது எக்காலத்தில் செய்யப்பட்டது எனக் கண்டறிவது கடினமானது.

பண்டைய சப்பானில் யோமொன் காலம் கிமு 300 வரை இருந்தது. யோமொன் காலம் ஆறு பகுதிகளாகப் பிரிக்கப்படுகிறது. முதனிலை யோமொன் கிமு 10,500-8,000 வரையும், மிகமுந்திய யோமொன் காலம் கிமு 8,000-5,000 வரையும், தொடக்க யோமொன் காலம் கிமு 5,000-2,500 வரையும், நடு யோமொன் கிமு 2,500-1,500 வரையும், பிந்திய யோமொன் கிமு 1,500-1,000 வரையும், இறுதி யோமொன் கிமு 1,000-300 வரையும் என இப்பிரிவுகள் உள்ளன. சப்பானில் முதனிலை யோமோன் மட்பாண்டங்கள் காணப்பட்ட களங்கள் 80 வரை உள்ளன. ஆனால், பெரும்பாலான யோமொன் மட்பாண்டங்கள் அதற்குப் பிற்பட்ட காலங்களைச் சேர்ந்தவை.

இயல்புகள்
---------

பெரும்பாலான யோமொன் மட்பாண்டங்கள் வட்டமான அடிப்பகுதியைக் கொண்டவ என்பதுடன் இவை சிறிய அளவு கொண்டவை. இது இம்மட்கலங்கள் உணவுகளைச் சமைப்பதற்குப் பயன்பட்டவை என்பதைக் காட்டுகின்றன. பிற்கால யோமொன் மட்பாண்டக் கலங்கள் கூடிய வேலைப்பாடுகள் கொண்டவை. சிறப்பாக நடு யோமொன் கால மட்கல விளிம்புகள் சிக்கலான முறையில் அலங்கரிக்கப்பட்டிருந்தன.

மேற்கோள்கள்
-----------

1. 1 2  Rice, Prudence M. "On the Origins of Pottery." Journal of Archaeological Method and Theory 6, no. 1 (1999): 1-54. Database on-line. Springerlink; accessed October 3, 2007.
2. ↑  Hall, M. E. "Pottery Styles during the Early Jomon Period: Geochemical Perspectives on the Moroiso and Ukishima Pottery Styles." Archaeometry 43, no. 1 (2001): 59-75. Database on-line. Academic Search Complete, EBSCOhost; accessed October 5, 2007.
3. ↑  Kuzmin, Yaroslav V. "Chronology of the earliest pottery in East Asia: progress and pitfalls." Antiquity 80, (2006): 362-371. Database on-line. EBSCOhost; accessed October 3, 2007.
4. ↑  Pearson, Richard. "Debating Jomon Social Complexity." Asian Perspectives 46, no.2 (2007): 361-388. Database on-line. Project Muse; accessed October 5, 2007.

இவற்றையும் பார்க்கவும்
----------------------

* 100 பொருட்களில் உலக வரலாறு
**வடுதல நாயர்** (Vaduthala Nair) என்பவர்கள் இந்தியாவின் தென்பகுதியான திருவிதாங்கூர் பகுதியில் 18 முதல் 19 ஆம் நூற்றாண்டுகளில் வாழ்ந்த கொட்டாரத்தில் சங்குண்ணி என்பவரால் எழுதப்பட்ட நாட்டுப்புறவியல் கதையான பறையிபெற்ற பந்திருகுலம் என்ற கதையின் படி நம்பூதிரி இனத்தச் சார்ந்த வரருசி என்பவருக்கும், தாழ்ந்த இனப் பெண்ணிற்கும் பிறக்கும் 12 குழந்தைகளில் ஒருவராகும். இவர் வழியில் வந்த குலத்தவர்கள் போர் வீரர்களாக நம்பப்படுகிறது. இக்கதையின் படி இருவரும் பாரதப்புழா என்ற ஆற்றின் வழியாகச் சென்றபோது *வடுதல நாயர்* பிறந்ததாக குறிப்பிடப்பட்டுள்ளது. இவர்கள் தற்காப்புக் கலைகள் பலவற்றில் சிறந்தவர்களாக இருந்துள்ளார்கள். முந்தைய காலத்தில் நாயர்கள் படை என்ற ஒன்று இருந்துள்ளது. இவர்கள் மருமக்கதாயம் என்னும் முறையைக் கடைப்பிடிக்கும் பழக்கம் கொண்டவர்களாக இருந்துள்ளனர். இந்த குடும்பங்கள் தறவாடு (Tharavad) என்று அழைக்கப்பட்டன.

மேற்கோள்கள்
-----------

1. ↑  Kottarathil Sankunni (1990) (in Malayalam). *Eithihyamaala*. Kottayam: Kottarathil Sankunni Memorial Committee. பக். 44.
2. ↑  "காப்பகப்படுத்தப்பட்ட நகல்". 2019-04-09 அன்று மூலம் பரணிடப்பட்டது. 2019-04-06 அன்று பார்க்கப்பட்டது.
3. ↑
4. ↑  A. Sreedaramenon, A Survey of Kerala History, Page 165
**சாந்தினி தமிழரசன்** (*Chandini Tamilarasan*) என்பவர் இந்தியத் தமிழ் நடிகை ஆவார். இவர் தமிழ் மற்றும் தெலுங்கு மொழித் திரைப்படங்களில் நடித்துள்ளார். இவர் இயக்குநர் பாக்யராஜின் சித்து+2 (2010) படம் மூலம் அறிமுகமானார். (2010), நான் ராஜாவாகப் போகிறேன் (2013) என்ற திரைப்படத்திலும் நடித்துள்ளார்..

தொடக்க கால வாழ்வு
-----------------

இவர், தமிழரசன் (தந்தை) என்பவருக்கும், பத்மாஞ்சலி (தாய்) என்பவருக்கும் மகளாகப் பிறந்தவர் ஆவார். சென்னை, நுங்கம்பாக்கத்தில் வளர்ந்த இவர் அண்ணா சாலை, சர்ச் பார்க், தூய இருதய மேல்நிலைப் பள்ளியில் படித்தார். சென்னை, எத்திராஜ் மகளிர் கல்லூரியில் காட்சித் தொடர்பியல் பாடத்தில் தனது இளங்கலைப் பட்டம் பயின்றார்.

தொழில் வாழ்க்கை
---------------

இவர் தனக்கு 17 வயதாகும் போது, 2007 ஆம் ஆண்டில் நடைபெற்ற சென்னை அழகிப்போட்டியில் போட்டியாளர்களில் ஒருவராக இருந்தார். ஆனால், முதல் மூன்று இடங்களில் தேர்வாகவில்லை. அதன் பிறகு 2009 ஆம் ஆண்டில் தமிழ் தொலைக்காட்சி ஒன்றில் நடைபெற்ற நேரலை நிகழ்ச்சி ஒன்றில் கலந்து கொண்டார். இதன் பிறகு இயக்குநர் பாக்யராஜிடம் இருந்து அழைப்பு வந்து தனது புதிய முயற்சிக்காக திரைத்துறைக்கான தோற்ற அமைப்பு சோதனையில் கலந்து கொண்டார். பின்னதாக அவர் பாக்யராஜிடம் தனது திறமையை நிரூபித்து சித்து +2 திரைப்படத்தில் நடிக்க ஒப்பந்தம் ஆனார். இத்திரைப்படத்தில் பாக்யராஜின் மகன் சாந்தனு பாக்யராஜ் உடன் கதாநாயகியாக நடித்தார். இத்திரைப்படம் சிறிது தாமதத்திற்குப் பின் திசம்பர் 2010 இல் திரைக்கு வந்தது. சராசரியான விமர்சனங்களைப் பெற்ற இத்திரைப்படம் வசூலில் மிகவும் பின்தங்கியே இருந்தது. 2010 ஆம் ஆண்டின் நடுவில் அவர் படித்துறை என்ற புதிய படமொன்றில் நடிக்க ஒப்பந்தமானார். இத்திரைப்படத்தில் புதியவர்கள் அறிமுகமாக படத்தை முன்னணி நடிகர் ஆர்யா தயாரித்தார். இப்படம் திரைக்கு வரவில்லை. இவருக்கு நிறைய வாய்ப்புகள் வந்த போதிலும், அவற்றை மறுத்து விட்டு தனது படிப்பைத் தொடர்ந்து முடிக்க கல்லூரிக்குச் சென்றார். தனது பட்டப்படிப்பை 2014 ஆம் ஆண்டில் முடித்தார்..

மேற்கோள்கள்
-----------

1. ↑  "Chandini Tamilarasan Height, Age, Biography, Wiki, Boyfriend, Family". *Fabpromocodes*.
2. ↑  "Archived copy". 4 June 2012 அன்று மூலம் பரணிடப்பட்டது. 2012-04 10 அன்று பார்க்கப்பட்டது. Check date values in: `|accessdate=` (உதவி)CS1 maint: archived copy as title (link)CS1 maint: Archived copy as title (link) "Archived copy". 4 June 2012 அன்று மூலம் பரணிடப்பட்டது. 2012-04-10 அன்று பார்க்கப்பட்டது.CS1 maint: archived copy as title (link)
3. ↑  Pillai, Sreedhar (2009-10-30). "Chandini from Chennai". TNN. The Times of India. Archived from the original on 2014-01-09.. பார்த்த நாள்: 2013-09-15.
4. ↑  K. Jeshi (2011-01-07). "On a roll". The Hindu. 2013-09-15 அன்று பார்க்கப்பட்டது.
5. ↑  "Cinema Plus / Film Review : Just pass". The Hindu. 2010-12-12.. பார்த்த நாள்: 2013-09-15.
6. ↑  "Cinema Plus / Columns : Itsy-bitsy". The Hindu. 2010-06-25. 2010-11-26 அன்று மூலம் பரணிடப்பட்டது. 2013-09-15 அன்று பார்க்கப்பட்டது. Unknown parameter `|=` ignored (உதவி)
7. ↑  "'I Like Stepping out of my Comfort Zone'". *The New Indian Express*.
8. ↑  "Chandini completes her degree, ready to focus on acting". *The Indian Express*. 9 September 2014.
**காந்தி நகர்** (Gandhi Nagar) என்பது இந்தியாவின் ஒன்றியப் பகுதிகளுள் ஒன்றான அந்தமான் நிக்கோபார் தீவுகளிலுள்ள நிகோபார் மாவட்டத்தில் அமைந்துள்ள ஒரு கிராமம் ஆகும். இக்கிராமம் பெரிய நிகோபார் தாலுக்காவில் அமைந்துள்ளது.

மக்கள் தொகையியல்
----------------

2004 ஆம் ஆண்டில் 2004 இந்தியப் பெருங்கடல் நிலநடுக்கத்தினாலும் ஆழிப்பேரலையினாலும் இக்கிராமம் பாதிக்கப்பட்ட்டது. இந்திய நாட்டில் 2011 ஆம் ஆண்டில் இடம்பெற்ற மக்கள் தொகைக் கணக்கெடுப்பிற்கு அமைவாக காந்தி நகர் கிராமத்தில் 13 குடும்பங்கள் வாழ்ந்து வந்தது. 6 வயது மற்றும் அதற்கும் கீழாகவுள்ள குழந்தைகள் தவிர்த்து இக்கிராமத்தின் அதிக அளவு கல்வியறிவு சதவீதம் 69.12% ஆகும்.

மேற்கோள்கள்
-----------

1. ↑  "Andaman and Nicobar Islands villages" (PDF). Land Records Information Systems Division, NIC. 2016-03-04 அன்று மூலம் (PDF) பரணிடப்பட்டது. 2015-07-25 அன்று பார்க்கப்பட்டது.
2. ↑  "District Census Handbook - Andaman & Nicobar Islands" (PDF). *இந்திய மக்கள் தொகை கணக்கெடுப்பு, 2011*. Directorate of Census Operations, Andaman & Nicobar Islands. 2015-07-21 அன்று பார்க்கப்பட்டது.
**காந்தி ஆசிரம அறக்கட்டளை** அல்லது **அம்பிகா காளிகங்கா தொண்டு அறக்கட்டளை** ( **Gandhi Ashram Trust** (GAT), also called the **Ambika-Kaliganga Charitable Trust**) என்பது 1946 முதல் நவகாளியில் கிராமப்புற வளர்ச்சிக்காக காந்திய தத்துவத்துடன் செயலாற்றிவரும் ஒரு அமைப்பு ஆகும்.

1947இல் நவகாளிக்கு காந்தி வந்தார். இதனால் அப்பகுதியின் கிராமப்புற வளர்ச்சி மற்றும் அமைதியை குறிப்பாக சமூக நல்லிணக்கம், பெண்கள் முன்னேற்றம் போன்றவற்றை காந்திய வழியில் ஏற்படுத்த இந்த அறக்கட்டளை உருவாக்கப்பட்டது.

நவகாளியில் 1946இல் இந்து- முஸ்லிம் கலவரம் வெடித்தது. அங்கு பாதிக்கப்பட்ட மக்களுக்காக காந்தியவழியில் பணியாற்ற ஹேமந்த் குமார் என்பவர் தனது சொத்துகளை எழுதிவைத்தார். அதை வைத்து ஜயாக் கிராமத்தில் *அம்பிகா காளிகங்கா தொண்டு அறக்கட்டளை* நிறுவப்பட்டது. பிரிவினைக்குப் பிறகு ஏற்பட்ட பாக்கித்தானிய அரசாங்கத்தின் கொள்கைகள் காரணமாக அறக்கட்டளை தன் செயல்பாடுகளை தொடர இயலாத நிலை ஏற்பட்டது.

1971இல் வங்காளதேசம் விடுதலை பெற்று தனிநாடான பிறகு, புத்துயுர்பெற்ற அறக்கட்டளையானது 1975இல் காந்தி ஆசிரம அறக்கட்டளை என்று பெயர் மாற்றப்பட்டது. அதன் பிறகு அங்கு அமைதி, கிராம முன்னேற்றம், சமூக ஒற்றுமை ஆகியவற்றுக்காக இந்த ஆசிரமம் பணியாற்றிவருகிறது.

இது வங்காளதேசத்தின் தென்பகுதியில் உள்ள ஐந்து மாவட்டங்களில் செயல்பட்டு வருகிறது. அமைதியை வளர்த்தல், மனித வளர்ச்சி, மனித உரிமைகள், நல்லாட்சி, கைவினைப் பணி ஊக்குவிப்பு, கல்வி போன்றவை இந்த அமைப்பின் முதன்மை செயல்பாடுகளாக உள்ளன.

மேற்கோள்கள்
-----------

1. ↑  Bhuiyan, Sultan Mahmud (2012). "Gandhi Ashram". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .
பொதுமக்கள் வழங்கிய நிதிக்கு, காந்தியின் புகைப்படத்தின் கூடிய இரசீதில் ஆச்சார்ய கிருபளானி கையொப்பமிட்டுள்ளார், ஆண்டு 1949
**மகாத்மா காந்தி தேசிய நினைவு அறக்கட்டளை** (Mahatma Gandhi National Memorial Trust) (இந்தி: गाँधी स्मारक निधि), மகாத்மா காந்தியின் நினைவை இந்தியா முழுவதும் போற்றுவதற்காக 1949-ஆம் ஆண்டில் அமைக்கப்பட்டது. இந்த அறக்கட்டளையை இந்திய அரசின் நிர்வாகத்தில் உள்ளது.
காந்தி தேசிய நினைவு அறக்கட்டளைக்கான துவக்க நிதியான நூற்றி முப்பது அமெரிக்க டாலர் மதிப்பில் பொது மக்களிடமிருந்து வசூலிக்கப்பட்டது."

இந்த அறக்கட்டளைக்கு பொதுமக்கள் வழங்கிய நிதிக்கு மகாத்மா காந்தியின் உருவப்படம் கொண்ட இரசீதுகள் அச்சடிக்கப்பட்டது. ஆச்சார்ய கிருபளானி கையொப்பமிட்ட இரசீகள் வழங்கப்பட்டது. 

இந்த அறக்கட்டளையின் நிதியின் மூலம் காந்தி பவன்,  தேசிய காந்தி அருங்காட்சியகம், காந்தி சமிதி, காந்தி அருங்காட்சியகம், மதுரை போன்ற நினைவிடங்கள் மற்றும் அருங்காட்சியகங்களை பராமரிக்கவும், புதிதாக காந்தி நினைவிடங்கள் கட்டவும் நிதியுதவிகள் வழங்கப்படுகிறது. மேலும் காந்திய சிந்தனைகளை மக்களிடம் பரப்பவும் இந்த அறக்கட்டளை நிதியுதவி செய்யப்படுகிறது.

மேற்கோள்கள்
-----------

1. ↑  "In Shiv shahi, Aga Khan Palace has no place?". 1999. 2008-02-25 அன்று பார்க்கப்பட்டது.
2. ↑  "No takers for the Mahatma's memories". 2004. 2008-02-25 அன்று பார்க்கப்பட்டது. 
[*தொடர்பிழந்த இணைப்பு*]
3. ↑  Martin Luther King (1992). *I Have a Dream: Writings and Speeches That Changed the World*. HarperCollins. .
4. ↑  "In Shiv shahi, Aga Khan Palace has no place?". 1999. 2008-02-25 அன்று பார்க்கப்பட்டது.
5. ↑  "No takers for the Mahatma's memories". 2004. 2008-02-25 அன்று பார்க்கப்பட்டது. 
[*தொடர்பிழந்த இணைப்பு*]
6. ↑  Amaresh Datta (1988). *Encyclopaedia of Indian literature, Volume 2*. Sahitya Akademi.
**ஆசிய ஊடகத் தகவல் மற்றும் தொடர்பு மையம்** (*Asian Media Information and Communication Centre*) சிங்கப்பூரில் பதிவு செய்யப்பட்டுள்ள ஒரு தொண்டு நிறுவனமாகும். ஆசியாவில் ஊடகங்கள் மற்றும் தகவல்தொடர்புகளின் வளர்ச்சியை மேம்படுத்துவதற்காக செருமன் நாட்டைச் சேர்ந்த பிரடெரிக்-எபர்ட்டு-சிடிப்டங்கு அடித்தள அறக்கட்டளை அமைப்பு இம்மையத்திற்கு நிதியுதவி செய்கிறது. முன்னதாக ஆசிய மக்கள் தொடர்பு ஆராய்ச்சி மற்றும் தகவல் மையம் என்ற பெயரால் அழைக்கப்பட்டது.

புத்தகங்கள் மற்றும் அறிக்கைகளுக்கு மேலதிகமாக, இந்நிறுவனம் ஆசிய மக்கள் தொடர்பு செய்தி இதழ் மற்றும் ஆசிய தகவல் தொடர்பு செய்தி இதழ் உள்ளிட்ட பத்திரிகைகளை வெளியிடுகிறது. 

இலாப நோக்கமற்ற ஒரு தொண்டு நிறுவனமாக பதிவுசெய்யப்பட்ட இந்நிறுவனம் சமூக-கலாச்சார ரீதியாக வேறுபட்ட பிராந்தியத்தில் சுதந்திரம் மற்றும் மக்களாட்சி கொள்கைகளுக்கு உறுதியளிக்கும் சமூக பொறுப்புள்ள தகவல் தொடர்பு ஊடகத் துறையை ஊக்குவிக்கிறது.

தகவல்தொடர்பு ஊடக கல்வி, ஆராய்ச்சி மற்றும் தொழில்முறை மேம்பாட்டுக்காக ஆசியாவை மையமாகக் கொண்டு இம்மையம் செயல்படுகிறது. ஆசிய பசிபிக் பிராந்தியத்திற்குள்ளும் வெளியேயும் தகவல் தொடர்பு ஊடகங்களில் கற்றல் வளங்களை மேம்படுத்துதல், பகிர்தல் மற்றும் பரிமாற்றம் செய்வதற்கான தளத்தை வழங்கவும் முயல்கிறது.

மேற்கோள்கள்
-----------

1. ↑  Lent, John A. (1975). "Asian mass communications: Selected information sources". *Journal of Broadcasting* **19**: 321–340. doi:10.1080/08838157509363794.

புற இணைப்புகள்
--------------

* அதிகாரப்பூர்வ இணையதளம்
**மண்சோறு சாப்பிடுதல்** என்பது இந்து சமயத்தில் மேற்கொள்ளப்படும் ஒரு நேர்த்திக் கடனாகும்.  பொதுவாக குழந்தை வேண்டியும், கணவன் மற்றும் குடும்பத்தினர் நலனுக்காகவும் இந்த மண்சோறு சாப்பிடும் வழக்கம் உள்ளது. 

இந்து சமயக் கடவுள் நம்பிக்கையுடையவர்கள், இறைவனிடம் தங்கள் கோரிக்கை நிறைவேற்றத்தின் போது, கோரிக்கை நிறைவேறினால் செய்வதாக வேண்டிக் கொள்ளும் ஒரு நம்பிக்கை அல்லது ஒரு சடங்கு. இந்த வேண்டுதலுக்குப் பின்பு, கோரிக்கை நிறைவேறியவர்கள், ஒருநாள் அவர்கள் வேண்டிக் கொண்ட கோயிலில் வெறும் தரையில் சோறு போட்டுச் சாப்பிடுகின்றனர். 

திருவண்ணாமலை கோட்டுப்பாக்கம் பரதேசி ஆறுமுகசாமி கோவிலில் குழந்தை வேண்டி மண்சோறினை பெண்கள் உண்கின்றனர். இதற்காக சிவாச்சாரியார் தருகின்ற பிரசாதத்தினை முந்தானையில் வாங்கி, அருகிலுள்ள குளத்தின் படிக்கட்டுகளில் இடுகின்றனர். பின்பு இரு கைகளையும் பின்னால் கட்டிக்கொண்டு உண்கின்றனர். இது போல மண்சோறு உண்ணும் வழமை இக்கோவிலில் மாறுபட்டு உள்ளது. 

பகுத்தறிவாளர்கள் மண்சோறு சாப்பிடும் வழக்கம் மூடப்பழக்கம் என்கின்றர். இந்த மண்சோறு சாப்பிடும் வழக்கம் தற்போது போராட்ட வடிவாகவும் மாறியுள்ளது.

ஆதாரங்கள்
---------

1. ↑  தமிழனுக்குத் தமிழின் பெருமையை ஆங்கிலத்தில் சொன்னால்தான் புரியும் போலிருக்கிறது. தினமணி சனவரி 15, 2015
2. ↑  குழந்தைவரம் வேண்டி பெண்கள் மண்சோறு சாப்பிட்டு வழிபாடு - தினத்தந்தி சனி, ஆகஸ்ட் 15,2015
ஐக்கிய அமெரிக்க சீல் அணியினர் கெக்லர் அண்ட் கோக் எம்பி5 துணை இயந்திரத் துப்பாக்கியுடன் காணப்படுகின்றனர்.
**துணை இயந்திரத் துப்பாக்கி** அல்லது **உப இயந்திரத் துப்பாக்கி** (*submachine gun* [*SMG*]) என்பது சிறு கைத்துப்பாக்கி வெடியுறைகளைச் சுடுவதற்காக உருவாக்கப்பட்ட வளி குளிராக்கல், தாளிகை மூலம் வழங்கும், தானியக்க குறும்மசுகெத்து ஆகும். ஆங்கிலத்தில் வழங்கப்படும் சொல்லான "*submachine gun*" என்பது தொம்சன் துணை இயந்திரத் துப்பாக்கி கண்டுபிடிப்பாளரான யோன் ரி. தொம்சன் என்பவரால் அறிமுகப்படுத்தப்பட்டது.

முதல் உலகப் போர் (1914–1918) காலத்தில் துணை இயந்திரத் துப்பாக்கி உருவாக்கப்பட்டது. இரண்டாம் உலகப் போர் (1939–1945) காலத்தில் அது உச்சநிலையை அடைந்து, மில்லியன் கணக்கில் அவை உருவாக்கப்பட்டன. போரின் பின் புதிய வடிவமைப்புக்கள் கிட்டத்தட்ட ஒவ்வொரு வாரமும் வெளியாகின. ஆயினும், 1980 களில் அது குறைவடைந்தது. இன்று, தாக்குதல் நீள் துப்பாக்கி துணை இயந்திரத் துப்பாக்கிகளுக்கு மாற்றீடாக அமைந்து, பாரிய தாக்க எல்லை உடையதாகவும் தற்கால காலாட் படையினர் பயன்படுத்தும் தலைக்கவசம், உடற்கவசம் ஆகியவற்றை துளைக்கக் கூடியதாகவும் உள்ளது. ஆயினும், துணை இயந்திரத் துப்பாக்கிகள் சில சிறப்பு படைகளினால் பயன்படுத்தப்படுகிறது. அவற்றின் சிறிய அளவு, ஒலிக் குறைப்பு என்பவற்றால் அவை இன்னும் பயன்படுத்தப்படுகிறது.

உசாத்துணை
---------

1. ↑  "The Thompson submachine gun: shooting a 20th century icon. - Free Online Library".
2. 1 2 3  Military Small Arms Of The 20th Century. Ian Hogg & John Weeks. Krause Publications. 2000. p93
3. ↑  "Submachine Guns (SMG's): Outpaced by Today's Modern Short-Barreled Rifles (SBR's)/Sub-Carbines, or Still a Viable Tool for Close Quarters Battle/Close Quarters Combat (CQB/CQC)?".

வெளி இணைப்புகள்
---------------

விக்கிமீடியா பொதுவகத்தில்,  
 ***Submachine guns***   
என்பதின் ஊடகங்கள் உள்ளன. 

* Submachine Gun at பிரித்தானிக்கா கலைக்களஞ்சியம்
**துணை உணவு** (*Side dish*) என்பது உணவு அல்லது முதன்மை உணவுடன் உண்ணப்படும் உணவுப் பொருளாகும்.

பொதுவான வகைகள்
--------------

 மாக்கரோனி மற்றும் பாலாடைக்கட்டி துணை உணவாக
 கிரேக்க சாலட், பக்க உணவாக
சாலட், உருளைக்கிழங்கு மற்றும் ரொட்டி போன்ற பக்க உணவுகள் பொதுவாக மேற்கத்திய நாடுகளில் முதன்மை உணவுடன் பயன்படுத்தப்படுகின்றன. அரிசி மற்றும் கூஸ்கஸ், ஐரோப்பா முழுவதும் மிகவும் பிரபலமாக முதன்மை உணவாக, குறிப்பாக அலுவல் ரீதியான உணவின் போது பரிமாறப்படுகிறது. மத்திய கிழக்கு உணவில் இரவு விருந்துகளிலும் கூஸ்கஸ் பொதுவாக பரிமாறப்படுகிறது.

ஒரு உணவின் பெயரைத் தகுதிப்படுத்தும் பெயரடைப் பொருளாகப் பயன்படுத்தும்போது, **"துணை"** என்ற சொல் பொதுவாக அதிக அளவில் உண்ணப்படும் உணவுடன் சிறிய அளவில் பரிமாறப்படும் சிறிய பகுதி உணவைக் குறிக்கிறது. உதாரணமாக, ஒரு "சாலட்" பொதுவாக ஒரு சிறிய கிண்ணத்தில் அல்லது சாலட் தட்டில் பரிமாறப்படுகிறது. ஆனால் முதன்மை உணவானது பெரிய உணவு தட்டில் பரிமாறப்படும்.

இறைச்சி அடிப்படையிலான முக்கிய உணவோடு வழக்கமான அமெரிக்க உணவில் காய்கறி துணை உணவு பரிமாறப்படுகிறது. இந்த துணை உணவு சில நேரங்களில் சாலட் மற்றும் ரொட்டி, உருளைக்கிழங்கு, அரிசி அல்லது பாஸ்தா போன்ற மாப்பொருள் ஆகியவை அடங்கும்.

**சில பொதுவான பக்க உணவுகள் பின்வருமாறு:**

 ப்ளெஜெஸ்காவிகா பிரெஞ்சுப் பொரியல் மற்றும் வேகவைத்த பீன்சு அடங்கியது
* அசுபாரகசு
* அவித்த பீன்ஸ்
* வேகவைத்த உருளைக்கிழங்கு
* பச்சை பூக்கோசு
* முட்டைக்கோசு
* பூக்கோசு
* கோல்ஸ்லா
* இரவு உணவுகள் அல்லது ரொட்டி
* பிரெஞ்சுப் பொரியல் அல்லது ஸ்டீக் பொரியல்
* பச்சை அவரை
* கீரைகள்
* மக்கரோனி சாலட்
* மக்ரோனி மற்றும் பாலாடைக்கட்டி
* பிசைந்து உருளைக்கிழங்கு
* காளான்கள்
* பாஸ்தா சாலட்
* உருளைக்கிழங்கு கலவை
* சாலட் (பெரும்பாலும் "சைட்" சாலட்)
* வறுத்த காளான்கள்
* ஸ்குவாஷ்

சில உணவகங்கள் துணை உணவாக முதன்மை உணவின் விலையில் சேர்க்கப்பட்ட உணவினை வரையறுக்கப்பட்ட தேர்வின் அடிப்படையில் வழங்குகின்றன. மாறாக, சில நேரங்களில் துணை உணவுகள் *லா கார்டே* மெனுவிலிருந்து தனித்தனியாக பெறப்படுகின்றன. இந்த உணவை மற்ற உணவுகளுடன் மட்டுமே கேட்டுப் பெற முடியும் என்பது குறிக்கப்பட்டோ, குறிக்கப்படாமலோ இருக்கலாம்.[]

பிரஞ்சுப் பொரியல் என்பது துரித உணவு உணவகங்கள் மற்றும் பிற அமெரிக்க உணவகங்களில் வழங்கப்படும் ஒரு பொதுவான துணை உணவாகும். பிரஞ்சு பொரியலின் அதிக கொழுப்பு மற்றும் கலோரி உள்ளடக்கம் விமர்சனத்திற்கு உள்ளானதால், சில துரித உணவகங்கள் சாலட் போன்ற பிற பக்கத் துணை உணவுகளைப் பிரஞ்சு பொரியலுக்கு மாற்றாக வழங்குகின்றன.

"பக்க உணவு"
-----------

**பக்க உணவு** என்ற தொடர்புடைய சொற்றொடர் "துணை உணவிற்கு" க்கு ஒத்த சொல்லாக இருக்கலாம். உதாரணமாக, இரவு விருந்தில் உணவுடன் சாலட் பக்க உணவாக வழங்கப்படலாம்.

இதையும் பார்க்கவும்
-------------------

* உணவுக் கூம்பகம்

மேற்கோள்கள்
-----------

1. ↑  "Side dish." (definition.) Merriam-webster.com. Accessed August 2011.

மேலும் படிக்க
-------------

* Greene, Janet (1982). *Putting Food By*. Stephen Greene Press. பன்னாட்டுத் தரப்புத்தக எண்:0-8289-0468-5.. பார்த்த நாள்: 26 December 2011.
* Arts, Leisure (December 2008). *Family Living: Simply Delicious Side Dishes*. பன்னாட்டுத் தரப்புத்தக எண்:9781601403278.. பார்த்த நாள்: 26 December 2011.

வெளி இணைப்புகள்
---------------

* விக்கி புத்தகங்கள் சமையல் புத்தகம்
**துணை முதல்வர்** (*Thunai Mudhalvar*) என்பது 2015 ஆம் ஆண்டு வெளியான இந்திய தமிழ் அரசியல் நையாண்டித் திரைப்படம் ஆகும். பாக்யராஜ் எழுதி ஆர். விவேகானந்தன் இயக்கிய இப்படத்தில் ஜெயராம் முக்கிய கதாபாத்திரத்தில் நடித்துள்ளார். சுவேதா மேனன், பாக்யராஜ், சந்தியா உள்ளிட்டோர் பிற வேடங்களில் நடித்துள்ளனர். படத்திற்கான இசை நான்கு வெவ்வேறு இசை அமைப்பாளர்களால் அமைக்கப்பட்டது. படம் ஏப்ரல் 2015 இல் எதிர்மறையான விமர்சனங்களுடன் வெளியானது.

நடிகர்கள்
---------

* ஜெயராம் சின்னபாண்டியாக
* சந்தியா ருக்மணியாக
* சுவேதா மேனன் தங்கமாக
* பாக்யராஜ் பெரியபாண்டியாக
* ஜூனியர் பாலையா
* தருண் குமார்
* மோகன் ராமன்
* கோவை செந்தில்
* நெல்லை சிவா
* மனோபாலா
* டி. பி. கஜேந்திரன்
* இநங்கநாதன்
* செம்புலி ஜெகன்
* கௌதம் (விஜித்)
* கோஷர்

தயாரிப்பு
---------

2013 சனவரியில் பாரதிராஜாவின் *அன்னக்கொடி* படத்தின் (2013) இசை வெளியீட்டு நிகழ்ச்சியின் போது, பாக்கியராஜ், *துணை முதல்வர்* என்ற படத்தின் திரைக்கதைப் பணியில் ஈடுபட்டு வருவதாகவும், இந்த படத்திற்கான நடிகர்கள் தேர்வு இறுதி செய்யப்பட்டு வருவதாகவும் அறிவித்தார். இந்த படத்தின் பணிகள் 2013 திசம்பரில் தொடங்கப்பட்டது, ஜெயராம் பாக்யராஜுடன் முக்கிய கதாபாத்திரத்தில் தோன்றுவதற்கு ஒப்பந்தம் செய்யப்பட்டார். அதே நேரத்தில் அறிமுக இயக்குநர் விவேகானந்தன் படத்தை இயக்கினார். சுவேதா மேனன் தமிழ் திரைப்படத் துறையில் அவரது நான்காவது திரைப்படமான இதில், ஒப்பந்தம் செய்யப்பட்டார். மேலும் மீனாட்சியும் ஒப்பந்தம் செய்யபட்டார். இந்த படத்தின் படப்பிடிப்பானது பொள்ளாச்சியில் தொடங்கியது.

பாக்யராஜ் பெரும்பாலும் படத்தின் திரைக்கதை, வசனங்களை படப்பிப்பு காலத்திலேயே மாற்றுபவர். மீனாட்சி பின்னர் இந்த படத்திலிருந்து விலகினார், அவருக்கு பதிலாக இந்த படத்தில் ஜெயராமின் மனைவியாக நடிக்க சந்தியா ஒப்பந்தம் செய்யப்பட்டார்.

இசை
---

இப்படத்திற்கு ஜெய்; பாலாஜி; பிரதீப்ஹரிஷ்-ஜெய் ஆகியோர் இசையமைத்தனர்.

|  |  |  |  |  |
| --- | --- | --- | --- | --- |
| # | பாடல் | கலைஞர்(கள்) | நீளம் |  |
| 1. | "அய்யோ அய்யோ"   | பிரசன்னா, சின்மயி |   |
| 2. | "தினம் தினம்"   | ரோகித், சின்மயி |   |
| 3. | "காசு வீசினா"   | ரீடா, சுர்முகி ராமன் |   |
| 4. | "கேரளா சேச்சியல்லோ"   | அனுராதா ஸ்ரீராம் |   |

வெளியீடு
--------

இந்த படம் ஏப்ரல் 2015 இல் எதிர்மறையான விமர்சனங்களுடன் வெளியானது. தி டைம்ஸ் ஆஃப் இந்தியாவின் ஒரு விமர்சகர் "முழு படமும் மோசமாக தயாரிக்கப்பட்ட சில தொலைக்காட்சி தொடர்களைப் போல உணர வைக்கிறது" என்று குறிப்பிட்டார், குறிப்பாக படத்தின் பெண்கள் சித்தரிக்கப்பட்ட விதத்தை விமர்சித்தார்.

குறிப்புகள்
-----------

1. ↑  Ramamurthy, Sudarsan. "Thunai Mudhalvar - Brain Damage - Desimartini.com". 2015-04-20 அன்று மூலம் பரணிடப்பட்டது. 2021-03-07 அன்று பார்க்கப்பட்டது.
2. ↑  "Thunai Mudhalvar Review: Truly Unopposed". 11 April 2015.
3. ↑  "Bhagyaraj's next is Thunai Mudhalvar Unopposed - KOLLY TALK". 22 January 2013. 1 பிப்ரவரி 2018 அன்று மூலம் பரணிடப்பட்டது. 7 மார்ச் 2021 அன்று பார்க்கப்பட்டது.
4. ↑  "Bhagyaraj & Jayaram team up". 2018-01-31 அன்று மூலம் பரணிடப்பட்டது. 2021-03-07 அன்று பார்க்கப்பட்டது.
5. ↑  "I am a mad person and I like to work with mad people! - Times of India".
6. ↑  "What is the story of Bhagyaraj and Jayaram's 'Thunai Mudhalvar' - Only Kollywood". 19 June 2014.
7. ↑  "Thunai Mudhalvar Movie Review, Trailer, & Show timings at Times of India". *The Times of India*.
**சர்வம் சக்திமயம்** (Sarvam sakthimayam) 1986 ஆம் ஆண்டு ராஜேஷ் மற்றும் சுதா சந்திரன் நடிப்பில், பி. ஆர். சோமசுந்தர் இயக்கத்தில், பென் சுரேந்தர் இசையில் வெளியான தமிழ் திரைப்படம்.

கதைச்சுருக்கம்
--------------

தாய் தந்தையற்ற அனாதையான நடராஜ் (ராஜேஷ்) தன் உறவினரான ராஜம்மா வீட்டில் வளர்கிறான். ஒரு கோயிலில் சிவகாமியைப் (சுதா சந்திரன)) பார்த்து காதல்வயப்படுகிறான். சிவகாமி தெய்வபக்தி நிறைந்தவள். ஒரு விபத்தில் அவளது ஒரு காலை இழந்த சிவகாமி, ராஜேஷின் காதல் உண்மையானதா என்று சந்தேகிக்கிறாள். ஆனாலும் தன் காதலில் உறுதியாக இருக்கும் ராஜேஷ் சிவகாமியைத் திருமணம் செய்து கொள்கிறான்.

ராஜம்மாவிற்கு இந்தத் திருமணத்தில் விருப்பமில்லை. நடராஜுக்குத் திருமணம் செய்யும்போது அதிக வரதட்சணை பெறத் திட்டமிட்டிருந்த அவளுக்கு இத்திருமணம் பெரும் ஏமாற்றத்தைத் தந்தது. எனவே இருவருக்கும் எதிராக சதிசெய்யத் தொடங்கினாள். சிவகாமி கருத்தரித்த இருமுறையும் தன் உறவினர் பாலு மூலம், சிவகாமி குடிக்கும் பானங்களில் கருவைக் கலைக்கும் மருந்தைக் கலந்து சிவகாமியைக் குடிக்கச்செய்து கருவைக் கலைக்கிறாள். இது ராஜம்மாவின் சதிவேலை என்றறியாத நடராஜ் மற்றும் சிவகாமி இயற்கையாக நிகழ்ந்ததாக எண்ணுகின்றனர்.

ஒருநாள் இருவரும் ஒரு கோயில் கோபுரத்தைப் பார்க்கின்றனர். அக்கோயில் மக்களால் "கொலைகாரக் காளியம்மன்" கோயில் என்று அழைக்கப்படுகிறது. 10 வருடங்களுக்கு முன் அக்கோயிலில் மர்மமான முறையில் பலர் இறந்துபோவதால் அவ்வூர் மக்கள் அப்பெயரிட்டு அழைக்கின்றனர். அங்கு செல்லவே அஞ்சுகின்றனர். இதனால் பாழடைந்த நிலையில் இருக்கும் கோயிலை இருவரும் சுத்தப்படுத்துகின்றனர். தங்களுக்கு குழந்தை வரம் வேண்டும் அவர்கள் அதற்காக இக்கோயிலைப் புதுப்பித்துத் தருவதாக வேண்டிக்கொள்கின்றனர்.

அதன் பிறகு அக்கோயிலின் தெய்வமான காளியம்மனே நடராஜ் - சிவகாமிக்கு மகளாக பிறக்கிறாள். அவளுக்கு தேவி என்று பெயரிடுகின்றனர். தெய்வ அருள் பெற்றக் குழந்தையான தேவி, ராஜம்மா மற்றும் பாலுவுக்குத் தக்க தண்டனை வழங்கி பாடம் புகட்டுகிறாள். இறுதியில் காளியம்மனைச் சேரும் தேவி, நடராஜ் - சிவகாமியின் மகிழ்ச்சியான வாழ்க்கைக்கு ஆசிர்வதிக்கிறாள்.

நடிகர்கள்
---------

* ராஜேஷ் - நடராஜ்
* சுதா சந்திரன் - சிவகாமி
* ரம்யா கிருஷ்ணன் - காளியம்மன்
* மனோரமா - 'நல்வாக்கு' நாகம்மா
* எஸ். வி. சேகர் - ராஜு
* ராதாரவி - ஆளவந்தான்

இசை
---

படத்தின் இசையமைப்பாளர் பென் சுரேந்தர்.

* சங்கீத சௌபாக்யமே
* வந்தேனே
* அருள்மழை பொழியும்
* தேவி ஸ்ரீதேவி
* சர்வம் சக்திமயம்
* மகாகாளி

மேற்கோள்கள்
-----------

1. ↑  "சர்வம் சக்திமயம்".
2. ↑  "சர்வம் சக்திமயம்". 2019-03-25 அன்று மூலம் பரணிடப்பட்டது. 2019-03-25 அன்று பார்க்கப்பட்டது.
**மைக் சிமித்** *(Mike Smith)* ஓர் அமெரிக்க கால்பந்தாட்ட முன்னாள் பயிற்சியாளர் ஆவார். இவர் 1959 ஆம் ஆண்டு சூன் மாதம் 13 ஆம் நாள் பிறந்தார். 2016 ஆம் ஆண்டு முதல் 2018 ஆம் ஆண்டு வரை இவர் தேசிய கால்பந்து கூட்டமைப்பின் டாம்பா வளைகுடா பக்கேனர்சு கால்பந்து அணியின் தற்காப்பு ஆட்ட ஒருங்கிணைப்பாளராகப் பணியாற்றினார். முன்னதாக சிமித் 2008 ஆம் ஆண்டு முதல் 2014 ஆம் ஆண்டு வரை தேசிய கால்பந்து கூட்டமைப்பின் அட்லாண்டா பால்கன்சு அணியின் தலைமைப் பயிற்சியாளராகவும், 2003 ஆம் ஆண்டு முதல் 2007 ஆம் ஆண்டு வரை யேக்சோவில்லே யாக்குவார்சு அணியினுடைய தற்காப்பு ஆட்ட ஒருங்கிணைப்பாளராகவும் இருந்துள்ளார். பால்கன்சு அணியின் பயிற்சியாளராக இருந்த காலத்தில் அதிக வெற்றிகளைப் பெற்றுக் கொடுத்த பயிற்சியாளர் என்ற சிறப்பைப் பெற்றார். மேலும், அமெரிக்க தேசிய கால்பந்து கூட்டமைப்பின் 2008, 2010, 2012 ஆம் ஆண்டுகளுக்கான சிறந்த கால்பந்து பயிற்சியாளர் என்ற விருதும் அமெரிக்க செய்தி நிறுவனத்தால் இவருக்கு அப்போது வழங்கப்பட்டது.

தொடக்கக் காலம்
--------------

அமெரிக்காவின் புளோரிடா மாநிலத்திலுள்ள தேட்டோனா பீச் நகரத்தில் பாதர் லோபெசு கத்தோலிக் உயர்நிலைப் பள்ளி கால்பந்து அணியில் தற்காப்பு அரண் வரிசையில் சிமித் கால்பந்து விளையாடி வளர்ந்தார். 1977 மற்றும் 1981 ஆம் ஆண்டுகளில் கிழக்கு டென்னெசி மாநில பல்கலைக்கழகத்திற்காக விளையாடி கல்லூரி காலத்தில் மேலும் நன்றாக பயிற்சி பெற்றார். விளையாட்டிலிருந்து ஓய்வை அறிவிப்பதற்கு முன்னர் 1982 ஆம் ஆண்டு கனடா கால்பந்து கூட்டமைப்பு நடத்திய கால்பந்து போட்டியில் வின்னிபெக் புளு பாம்பர்சு அணியில் தொழில்முறை கால்பந்து வீரராக சிமித் விளையாடினார்.

கால்பந்து பயிற்சியாளர்
----------------------

### கல்லூரியில்

கல்லூரி மற்றும் பல்வேறு பிரிவுநிலைப் போட்டிகளில் கல்லூரியளவு, தொழில்முறை விளையாட்டு நாட்கள் முடிந்தபின், தேசிய கால்பந்து கூட்டமைப்புக்குச் செல்வதற்கு முன்பாக சிமித் ஒரு பயிற்சியாளராக பயிற்சியளிக்க முடிவு செய்தார். 1982–1985 இல் சான் டீகோ மாநில அணி, 1986 இல் மோர் எட் மாநில அணி 1987-1998 ஆண்டுகளில் டென்னெசி டெக் அணி போன்றவை இவர் பயிற்சியாளராகப் பணியாற்றிய சில அணிகளாகும்.

### பால்டிமோர் ரேவன்சு அணியில்

தேசிய காற்பந்து கூட்டமைப்பில் சிமித் முதன்முதலாக 1999 ஆம் ஆண்டு பயிற்சியாளர் ரெக்சு ரியானின் கீழ் பால்டிமோர் ரேவன்சு அணியில் தற்காப்பு அரண் உதவியாளர்/தற்காப்பு எல்லைக்கோடுப் பயிற்சியாளராக மூன்று பருவங்களுக்கு பணியாற்றினார். 
பிரையன் பில்லிக் 2002 ஆம் ஆண்டு சிமித்தை தற்காப்பு அரண்நிலை தலைமைப் பயிற்சியாளராக முன்மொழிந்தார். ரே லூயிசு, பீட்டர் போல்வேர், யாமி சார்ப்பர் மற்றும் அதாலியசு தாமசு போன்ற தனிச்சிறப்பு வாய்ந்த தற்காப்பு அரண்நிலை விளையாட்டு வீரர்களை உருவாக்கியதால் ரேவன் அணி உயர்தரப் போட்டிகளில் வெற்றி வாகை சூடியது. 2003 சனவரி 21 இல் இவர் தற்காப்பு அரண் ஒருங்கிணைப்பளராக யாக்சன்வில்லே யாக்குவார்சு அணிக்காக பணியமர்த்தப்பட்டார்.

சான்றுகள்
---------

1. ↑  AP names Smith NFL Coach of the Year பரணிடப்பட்டது சனவரி 16, 2009 at the வந்தவழி இயந்திரம்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/அகேந்தோநெடா  
Acanthoneta|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**அகேந்தோநெடா** (*Acanthoneta*) என்பது லினைபைடே குடும்ப சிலந்திகளில் ஒரு பேரினம் ஆகும். இது முதன் முதலில் 1992 ஆம் ஆண்டு எசுகோவ் மற்றும் மாருசிக் ஆகியோரால் விவரிக்கப்பட்டது. 2017 பெப்ரவரி நிலவரப்படி அறியப்பட்டுள்ள தரவுகளின் படி இப்பேரினத்தில் 3 இனங்கள் அறியப்படுகின்றன. இவை சீனா, உருசியா, மற்றும் அமெரிக்கா போன்ற நாடுகளில் காணப்படுகின்றன .

மேற்கோள்கள்
-----------

1. ↑  Eskov, K. Y.; Marusik, Y. M. (1992). "On the mainly Siberian spider genera Wubanoides, Parawubanoides gen. n. and Poeciloneta (Aranei Linyphiidae)". *Arthropoda Selecta* **1** (1): 21–38.
2. ↑  "Linyphiidae". *World Spider Catalog*. Natural History Museum Bern. 2017-03-12 அன்று பார்க்கப்பட்டது.
**ஆரிய அரசன் யாழ்ப் பிரம தத்தன்** சங்ககாலப் புலவர்களில் ஒருவர். சங்கப் பாடல்களின் தொகுப்பில் இவரது பாடல் ஒன்றே ஒன்று உள்ளது. அது குறுந்தொகை 184

புலவரைப்பற்றி
-------------

கபிலர் குறிஞ்சிப்பாட்டு பாடக் காரணமாக இருந்தவன் ஆரிய அரசன் பிரகத்தன். அவன் தமிழரின் களவுஒழுக்கம் தீது என்றான். களவொழுக்கம் தீதன்று, நன்மை பயப்பது என்பதைக் காட்டவே கபிலர் குறிஞ்சிப்பாட்டைப் பாடினார். இந்த ஆரிய அரசன் வேறு. தமிழ்நெறியைப் போற்றியவன்.

பாடலில் உள்ள செய்தி
-------------------

தலைவன் தலைவியைப் பார்த்தான். அவள் வலை விரித்து மீன் பிடிக்கும் பரதவர் மகள். அவளது தலைமுடி மயிலின் கண் போன்று இருந்தது. தலைவனோ அவள் கண்வலையில் பட்டுவிட்டான். அந்த வலையிலிருந்து அவனால் மீளமுடியவில்லை. இந்த நிலையைப் பாங்கன் என்னும் தோழனிடம் சொல்லவந்த கிழவன்(தலைவன்)உலகியலைச் சொல்கிறான்.

#### உலகியல்

அறிகரி பொய்த்தல் ஆன்றோர்க்கு இல்லை \ அறிந்த உண்மையை மறைத்துப் பொய் பேசும் வழக்கம் அறிவுசான்ற பெரியோர்களிடம் இல்லை. \ இப்படிச் சொல்லித் தன் பொய் சொல்லாப் பாங்கைத் தலைவன் புலப்படுத்துகிறான். 

#### பாங்கன் கூறியது

நீ பெருங்குடி மகன். சிறுகுடிக்குச் செல்லாதே.

#### தலைவன் மறுமொழி

இதற்கு இது சிறந்தது என்று எண்ணிப் பார்க்காமல் மாண்பையே பெரிதாக எண்ணி என் நெஞ்சம் அவளிடமே ஒழிந்துபோயிற்று.
**ஆரிய மாயை** (*Arya Mayai*) என்ற நூல் கா. ந. அண்ணாதுரை (அண்ணா) எழுதிய ஒரு சிறு நூலாகும். மிகுந்த சர்ச்சைகளை ஏற்படுத்திய அண்ணாவின் சில நூல்களுள் இதுவும் ஒன்று. இந்நூலில் ஆரியர்களாகிய பிராமணர்கள் கடுமையாகச் சாடப்பட்டுள்ளதாகவும், ஆரிய இனச்சேர்க்கை, திரைமறைவுகளை உருவகப்படுத்தும் விதமாக எழுதப்பட்டிருப்பதாக விமர்சனம் வைக்கப்பட்டது. இந்தக் காரணங்களுக்காகவும், கிளர்ச்சி செய்கின்ற நூல் என்ற காரணத்திற்காகவும் அவருக்கு ரூபாய் 700 அபராதம் மற்றும் 6 மாதங்கள் சிறைத்தண்டணையும் சென்னை மாநில அரசால் அண்ணாவுக்கு அளிக்கப்பட்டது.

நூலில் அண்ணாவின் முன்னுரை
-------------------------

ஆரிய மாயை எனும் இச்சிறு நூல், நான் பல சமயங்களிலே எழுதிய கட்டுரைகளைத் தொகுத்தும், இன எழுச்சிக்குப் பாடுபடும் ஆற்றலறிஞர்களின் ஆராய்ச்சிகளைத் திரட்டியும் வெளியிடப்படுகிறது. மேற்கோள்கள் பல தரப்பட்டுள்ளன. படிக்க மட்டுமேயன்றிப் பிறருக்கு விளக்கவும், மாற்றாரின் எதிர்ப்புரைகளுக்கு மறுப்புரை தரவும் இந்நூல் பெரிதும் பயன்படும் என்று கருதுகிறேன். பேச்சளர்களுக்குப் பேருபகாரியாக இந்நூல் இருக்கும்.

நூலைப் பற்றி அண்ணா
------------------

ஆரிய மாயை வழக்குக்காக பலமுறை முக்கியமான அலுவல்களையெல்லாம் விட்டு விட்டு திருச்சிக்குச் சென்று வருகிறேன். அடிக்கடி வாயிதா போடுகிறார்கள். கம்பராமாயண சீலர் கலாரசிகர் தோழர் பாஸ்கரத் தொண்டைமானைத் தான் இந்த வழக்கை விசாரிப்பதற்காக ஏற்படுத்தியிருக்கிறார்கள். ஆரிய மாயைக்கு அவர் தடை விதித்து என்னைச் சிறையில் தள்ளினால் மறுநாளே ஆயிரக்கணக்கான துண்டுப் பிரசுரங்கள் மூலம் ஆரிய மாயை அச்சாகி எங்கும் பறக்குமே! சர்க்கார் இப்போது ஆரிய மாயை, இலட்சிய வரலாறு, இராவண காவியம் போன்ற நல்ல நூல்களைப் படித்து வருவது பற்றி மிகவும் மகிழ்ச்சி அடைகிறேன்.அண்ணாத்துரை உள்ளதைத்தான் எழுதினான் என்ற அவர்களுக்கு நன்று தெரிந்ததே. சர்க்கார் நூல்களின் மீது தடைவிதிப்பதை விட்டுவிட்டு முக்கியமாகச் செய்யவேண்டிய காரியங்களில் ஈடுபடுவது நல்லது.

மேற்கோள்கள்
-----------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**ஆரிய மாயை** |

1. ↑  Ramanujam, KS (1967). *The big change*. Higginbothams. பக். 226. .
2. ↑  Asaan, GVK (2008). "Anna the genius". *The birth centenary of Arignar Anna (C.N. Annadurai – 15 September 1909 – 3 February 1969) is being celebrated between September 2008 and September 2009. The first part of his life sketch appeared in the September issue. In this issue we give the second and the concluding part*. Modern Rationalist. 26 ஜனவரி 2011 அன்று மூலம் பரணிடப்பட்டது. 20 திசம்பர் 2008 அன்று பார்க்கப்பட்டது.
3. ↑  மேடைப்பேச்சு சென்னை மாவட்ட தி.மு.க. முதல் மாநாடு - 1950 - அண்ணா)